《傍湖行观》
宋代·吕南公

十日不出门，厌闻水车声。昨来新雨足，耳外忽晏清。

步屧踏初霁，舒徐绕塍行。向时荼蓼处，荒秽略殄平。

青秧渐瀰漫，黑手益纵横。固知农趋时，岂特劝督明。

下士能致力，高天得无情。愿言成岁丰，庶免寇盗惊。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。